રાંચી- આસામમાં NRC બાદ હવે ઝારખંડ સરકારે પણ રાજ્યમાં NRC માટે મન બનાવી લીધું છે. ઝારખંડમાં NRCનો અમલ કરાવવા રાજ્ય સરકારે સુપ્રીમ કોર્ટમાં જવા તૈયારી શરુ કરી દીધી છે. રાજ્યના મુખ્યપ્રધાન રઘુબર દાસ તેમજ મુખ્ય સચિવ અને ગૃહ સચિવે સુપ્રીમ કોર્ટમાં આસામમાં ચાલી રહેલા NRC મામલામાં ઝારખંડ તરફથી પણ પિટીશન દાખલ કરવા જણાવ્યું છે. મળતી માહિતી મુજબ મુખ્યપ્રધાન રઘુબર દાસની સૂચનાઓ બાદ રાજ્યના ગૃહ વિભાગે આ અંગેની તૈયારીઓ શરુ કરી દીધી છે. આગામી સમયમાં સુપ્રીમ કોર્ટમાં આ અંગે પિટીશન દાખલ કરીને NRC લાગૂ કરવા માગ કરવામાં આવશે. ઉલ્લેખનીય છે કે, આસામની જેમ ઝારખંડમાં પણ NRC લાગુ કરવા રાજ્ય સરકારે પહેલેથી જ કેન્દ્રીય ગૃહ મંત્રાલયને આગ્રહ કર્યો છે.